CELEX: 62012TN0174
Language: ro
Date: 2012-04-17 00:00:00
Title: Cauza T-174/12: Acțiune introdusă la 17 aprilie 2012 — Syrian Lebanese Commercial Bank/Consiliul

23.6.2012   
            
            
               RO
            
            
               Jurnalul Oficial al Uniunii Europene
            
            
               C 184/18
            
         Acțiune introdusă la 17 aprilie 2012 — Syrian Lebanese Commercial Bank/Consiliul
   (Cauza T-174/12)
   2012/C 184/33
   Limba de procedură: franceza
   
      Părțile
   
   
      Reclamantă: Syrian Lebanese Commercial Bank S. A. L. (Beirut, Liban) (reprezentanți: P. Vanderveeren, L. Defalque și T. Bontinck, avocați)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               anularea articolului 1 din Regulamentul de punere în aplicare nr. 55/2012 al Consiliului din 23 ianuarie 2012 și a punctului 27 din anexa la acest regulament, în măsura în care reclamanta este adăugată în anexa II la Regulamentul nr. 36/2012 al Consiliului din 18 ianuarie 2012;
            
         
               —
            
            
               anularea articolului 1 din Decizia de punere în aplicare 2012/37/PESC și a punctului 27 din anexa la această decizie în măsura în care reclamanta a fost adăugată în anexa II la Decizia 2011/273;
            
         
               —
            
            
               anularea, în măsura în care este necesar, a scrisorii decizie a Consiliului din 24 ianuarie 2012;
            
         
               —
            
            
               obligarea Consiliului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Primul motiv întemeiat pe o eroare vădită de apreciere în ceea ce privește implicarea reclamantei în finanțarea regimului sirian, întrucât Consiliul nu a adus nici înainte, nici după adoptarea actelor atacate, dovada participării reclamantei la finanțarea regimului menționat.
            
         
               2.
            
            
               Al doilea motiv întemeiat pe o încălcare a dreptului la apărare, a dreptului la un proces echitabil și la o protecție jurisdicțională efectivă prin lipsa caracterului contradictoriu al procedurii de adoptare a actelor atacate și prin refuzul implicit al Consiliului de a prezenta probele care justifică natura și întinderea sancțiunii.
            
         
               3.
            
            
               Al treilea motiv întemeiat pe lipsa unei motivări suficiente și precise, Consiliul limitându se să expună considerații vagi și generale, fără a indica motivele specifice și concrete pentru care consideră că reclamanta trebuie să facă obiectul unor măsuri restrictive.
            
         
               4.
            
            
               Al patrulea motiv întemeiat pe insuficiențele care însoțesc adoptarea actelor atacate, în măsura în care Consiliul ar fi omis să menționeze în acestea drepturile și principiile fundamentale pe care dreptul Uniunii le recunoaște destinatarilor acestor acte și în măsura în care aceste acte ar fi fost adoptate în temeiul articolului 215 TFUE pe care reclamanta îl consideră lipsit de orice garanții democratice.